b'\n_START_ARTICLE_\nElektronska po\xc5\xa1ta\n_START_SECTION_\nFormat e-sporo\xc4\x8dila\n_START_PARAGRAPH_\nOblika internetnega e-po\xc5\xa1tnega sporo\xc4\x8dila je opredeljena z RFC 5322, pri \xc4\x8demer je kodiranje ne-ASCII podatkov in prilog ve\xc4\x8dpredstavnostnih vsebin opredeljeno v RFC 2045 do RFC 2049. Skupaj jih imenujejo ve\xc4\x8dnamenska raz\xc5\xa1iritev internetne po\xc5\xa1te ali MIME (Multipurpose Internet Mail Extensions). RFC 5322 je leta 2008 nadomestil prej\xc5\xa1nji RFC 2822, nato pa je RFC 2822 v letu 2001 nadomestil RFC 822 - ki je bil skoraj 20 let standard za internetno elektronsko po\xc5\xa1to. RFC 822, ki je bil objavljen leta 1982, je temeljil na prej\xc5\xa1njem RFC 733 za Arpanet._NEWLINE_Internetno e-po\xc5\xa1tno sporo\xc4\x8dilo je v osnovi sestavljeno iz dveh glavnih sklopov, glave sporo\xc4\x8dila in telesa sporo\xc4\x8dila. Glava je strukturirana: Od (From), Za (To), Kp (CC), Zadeva (Subject), Datum (Date) in \xc5\xa1e druge informacije o e-po\xc5\xa1tnem sporo\xc4\x8dilu. Telo vsebuje sporo\xc4\x8dilo, kot nestrukturirano besedilo, ki v\xc4\x8dasih na koncu telesa sporo\xc4\x8dila vsebuje tudi podpisni blok. _NEWLINE_E-mail poteka po protokolu SMTP (SMTP - an. simple mail transfer protocol). Za branje, odpo\xc5\xa1iljanje in vnos besedila se imenuje t. i.: MUA (mail user agent), program ki nam omogo\xc4\x8da delo z elektronsko po\xc5\xa1to. Skupaj za besedilom e-po\xc5\xa1te lahko po\xc5\xa1ljete tudi datoteko, ki je e-pismu \xc2\xbbpriklju\xc4\x8dena\xc2\xab.\n_START_SECTION_\nGlava sporo\xc4\x8dila\n_START_PARAGRAPH_\nVsako sporo\xc4\x8dilo ima lahko le eno glavo, ki je sestavljena iz ve\xc4\x8d polj. Vsako polje ima ime in vrednost. Natan\xc4\x8dno sintakso opredeljuje RFC 5322. _NEWLINE_Neformalno je vsaka vrstica v glavi, ki se za\xc4\x8dne z izpisljivim znakom, za\xc4\x8detek novega polja. Polje se za\xc4\x8dne s prvim znakom v vrstici in kon\xc4\x8da pred lo\xc4\x8dilom ":". Lo\xc4\x8dilu potem sledi vrednost polja ("telo" polja). Vrednosti sledi naslednja vrstica, \xc4\x8de ima ta vrstica za prvi znak presledek ali tab. Imena polj in vrednosti so omejena na 7-bitne ASCII znake. Nekatere ne-ASCII vrednosti so lahko vsebovane z uporabo MIME kodiranih besed.'